

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

 GRADONAČELNIK

KLASA:351-01/22-04/3

URBROJ: 2177-1-01/01-24-11

 Požega, 10.srpnja 2024.

Na temelju članka 64.stavak 3. Zakona o zaštiti okoliša (NN 80/13, 153/13, 78/15, 12/18, 118/18) i članka 31.stavak 4. Uredbe o strateškoj procjeni utjecaja strategije, plana i programa na okoliš (NN 3/17), te članka 62. i članka 120. Statuta Grada Požege (Službene novine Grada Požege, broj:2/21.,11/22.), Gradonačelnik Grada Požege, dana 10. srpnja 2024. godine donosi

ODLUKU

kojom se utvrđuje da nije potrebno provesti postupak strateške procjene utjecaja na okoliš za IV. izmjene i dopune Prostornog plana uređenja Grada Požege

Članak I.

 Dana 21.studenog 2023.godine gradonačelnik Grada Požege donio je Odluku o započinjanju postupka Ocjene o potrebi strateške procjene utjecaja na okoliš za IV.Izmjene i dopune Prostornog plana uređenja Grada Požege pod KLASA: 351-01/22-04/3;URBROJ: 2177-1-01/01-22-1.

 U provedenom postupku ocjene o potrebi strateške procjene utjecaja na okoliš za IV.Izmjene i dopune Prostornog plana uređenja Grada Požege utvrđeno je da Izmjena i dopuna Plana neće imati vjerojatno značajan utjecaj na okoliš na osnovu čega se donosi Odluka kojom se utvrđuje da nije potrebno provesti stratešku procjenu utjecaja na okoliš za IV. izmjene i dopune Prostornog plana uređenja Grada Požege.

Članak II.

 Razlozi za izradu i donošenje IV Izmjena i dopuna Prostornog plana uređenja Grada Požege su:

- Definiranje lokacija retencija kao građevina za zaštitu od poplava na području Grada Požege

 prema zahtjevu Hrvatskih voda

- Usklađenje s Prostornim planom Požeško-slavonske županije

- Korekcije granica građevinskog područja naselja i građevinskih područja izdvojenih namjena

 izvan naselja sukladno pojedinačnim zahtjevima

- Usuglašavanje javnog interesa i različitih interesa i potreba korisnika prostora odnosno

 vlasnika zemljišta

- Preispitivanje i ažuriranja Odredbi za provođenje

- Izmjene granice obuhvata GUP-a Grada Požega po potrebi

- Korigiranje trasa i koridora za prometne i infrastrukturne građevine

- Usklađivanje i ažuriranja stanja ekološke mreže – Natura 2000 i drugih elemenata koji se

 odnose na zaštitu okoliša i prirode

- Ostale korekcije prema zahtjevima nadležnih tijela

Članak III.

 Ciljevi izrade IV. izmjena i dopuna Prostornog plana uređenja Grada Požege:

(1) Polazišta za izradu IV. izmjena i dopuna utvrđena su :

- Prostornim planom Požeško-slavonske županije (Požeško slavonski službeni glasnik, broj: 5/02, 5A/02, 4/11, 4/15 , 5/19, 6/19-pročišćeni tekst,17/23 i 1/24 – pročišćeni tekst) ;

- Prostorni plan uređenja Grada Požege (Službene novine Grada Požege, broj: 16/05, 27/08, 19/13 i 11/17).

(2) Ciljevi IV izmjena i dopuna PPUG Grada Požega su:

- očuvanje identiteta i specifičnosti područja Grada Požege

- očuvanje prirodnih i povijesnih vrijednosti, zaštita okoliša i održivi razvoj

- očuvanje neizgrađenih područja (planiranih zelenih površina)

- poboljšanje kakvoće življenja i standarda stanovništva

- osiguravanje prostora i koridora za promet, energetsku, vodoprivrednu i ostalu komunalnu

 infrastrukturu

- omogućavanje daljnjeg razvitka uloge upravnog, gospodarskog, kulturnog, prosvjetnog i

 športskog središta županije

- ostvarivanje prostornih preduvjeta za razvoj i prestrukturiranje gospodarstva od značaja za

 područje grada i Požeško-slavonske županije

Članak IV.

 Temeljem članka 29. Uredbe o strateškoj procjeni utjecaja strategije, plana i programa na okoliš („Narodne novine, br. 03/17) u postupku ocjene o potrebi strateške procjene utjecaja na okoliš nadležno tijelo, zahtjevom KLASA: 351-01/22-04/3 ;URBROJ: 2177-1-07/01-22-3 od 21.studenog 2023.godine zatražilo je mišljenja tijela i /ili osoba određenih posebnim propisima , mišljenje o potrebi strateške procjene za predmetnu izmjenu i dopunu Plana .

 Po istom u zakonu otvorenom roku ( čl.29.stavak 11. Uredbe ) zaprimljena su mišljenja tijela i /ili osoba određenih posebnim propisima da nije potrebno provesti postupak strateške procjene utjecaja na okoliš za IV Izmjene i dopune Prostornog plana uređenja Grada Požege, a kako slijedi:

|  |  |  |  |
| --- | --- | --- | --- |
| Datum primitka |  Javnopravno tijelo  | KLASA/URBROJ/datum | Mišljenje |
| 06.12.2023. | Općina Jakšić | KLASA:351-01/23-01/09;URBROJ:2177-4-02-23-02od 05.prosinca 2023. | Nije potrebno provesti postupak strateške procjene utjecaja na okoliš |
| 18.12.2023. | Hrvatske vode, VGO za srednju i donju Savu, Industrijska 13D, 34000 Požega | KLASA:350-02/23-01/0000321URBROJ:374-3103-1-23-5od 06.prosinca 2023. | Nije potrebno raditi stratešku procjenu |
| 03.01.2024. | Općina Brestovac | KLASA:351-01/23-01/18;URBROJ:2177/02-02-23-2od 28.prosinca 2023. | Nije potrebno provestistratešku procjenu utjecaja na okoliš |
| 24.05.2024. | Požeško-slavonska županija, Upravni odjel za prostorno uređenje, graditeljstvo i zaštitu okoliša , Odsjek za zaštitu okoliša i prirode, Županijska 7, 34000 Požega | KLASA: 351-03/21- 01/19, URBROJ: 2177/1-07-02/2-24-13 od 21.svibnja 2024. godine | Ne treba provesti postupak strateške procjene utjecaja na okoliš , te da su izmjene prihvatljive za ekološku mrežu |

Članak V.

U provedenom postupku Ocjene o potrebi strateške procjene sagledan je mogući utjecaj

IV.Izmjena i dopuna Prostornog plana uređenja Grada Požege na sastavnice okoliša, te primjenom kriterija za utvrđivanje vjerojatno značajnog utjecaja na okoliš predmetnih izmjena i dopuna Plana, iz Priloga III. Uredbe o strateškoj procjeni utjecaja strategije, plana i programa na okoliš (NN 3/17) i slijedom zaprimljenih mišljenja tijela , utvrđeno je da se vjerojatno ne očekuju značajni negativni utjecaji na okoliš i prirodu.

 Na području obuhvata Plana ne nalaze se područja ekološke mreže ( Uredba o ekološkoj mreži i nadlžnostima javnih ustanova za upravljanje područjima ekološke mreže , NN br.80/19). U provedenom postupku prethodne ocjene prihvatljivosti zahvata na ekološku mrežu koju je proveo Upravni odjel za prostorno uređenje , graditeljstvo i zaštitu okoliša Požeško-slavonske županije, analizom mogućih utjecaja provedbe Plana na ciljeve očuvanja i cjelovitost područja ekološke mreže utvrđeno je da se s obzirom na obilježja i smještaj planiranih sadržaja može isključiti mogućnost značajnog negativnog utjecaja Plana na ciljeve očuvanja i cjelovitost područja ekološke mreže uz provedbu ocjene prihvatljivosti za pojedinačne zahvate koji mogu imati utjecaj na ekološku mrežu, te da nije potrebno provesti Glavnu ocjenu.

 Upravni odjel za prostorno uređenje, graditeljstvo i zaštitu okoliša Požeško-slavonske županije je mišljenjem KLASA:351-03/21-01/19 ; URBROJ: 2177-07-02/2-24-13 od 21.svibnja 2024.godine u postupku Prethodne ocjene prihvatljivosti zahvata za ekološku mrežu propisao slijedeće uvjete zaštite prirode:

* uslijed izgradnje prometne infrastrukture, poučnih , pješačkih i biciklističkih staza osigurati očuvanje rijetkih i ugraoženih šumskih stanišnih tipova, odnosno izvoditi samo nužno uklanjanje vegetacije
* očuvati riparijsku vegetaciju uz rubove vodotoka,
* sadržaje u blizini vodotoka planirati na način da ne zahtjevaju uređenje obale s ciljem sprečavanja erozije i urušavanja obale ( npr.izgradnju novih vodnih građevina, obaloutvrda i slično), odnosno potrebno je očuvati vegetaciju uz obale rijeka te prirodnu morfologiju vodotoka,

 te će isti biti ugrađeni prilikom izrade IV izmjena i dopuna Prostornog plana uređenja Grada Požege.

Članak VI.

 Slijedom prethodno utvrđenog i obzirom na članak 69. Zakona o zaštiti okoliša (NN 80/13, 153/13, 78/15, 12/18, 118/18), ocijenjeno je da nije potrebno provesti postupak strateške procjene utjecaja na okoliš IV. izmjena i dopuna Prostornog plana uređenja Grada Požege, te se sukladno članku 64.stavak 3. Zakona o zaštiti okoliša (NN 80/13, 153/13, 78/15, 12/18, 118/18) i članku 31.stavku 4. Uredbe o strateškoj procjeni utjecaja strategije, plana i programa na okoliš (NN 3/17) donosi odluka da nije potrebno provesti stratešku procjenu utjecaja na okoliš za IV. izmjene i dopune Prostornog plana uređenja Grada Požege.

Članak VII.

 Prije donošenja ove Odluke zatraženo je mišljenje Požeško-slavonske županije, Upravnog odjela za prostorno uređenje, graditeljstvo i zaštitu okoliša, o provedenom postupku ocjene odnosno potrebi strateške procjene utjecaja na okoliš i Prethodna ocjena prihvatljivosti za ekološku mrežu VI . Izmjena i dopuna Prostornog plana uređenja Grada Požege ( KLASA: 351-01/22-04/3;URBROJ: 2177-1-07/01-22-2 od 21.studenog 2023.godine.

 Dana 21.svibnja 2024.godine po istom je izdano mišljenje KLASA:351-03/21-01/19, URBROJ:2177-07-02/2-24-13 kojim se utvrđuje :

 I. da za IV Izmjene i dopune Prostornog plana Grada Požege ne treba provesti postupak strateške

 procjene utjecaja na okoliš vezano uz područje zaštite i očuvanja prirode ( bioraznolikost,

 zaštičena područja)

II. da su IV Izmjene i dopune Prostornog plana Grada Požege prihvatljive za ekološku mrežu.

Članak VIII.

Grad Požega, Upravni odjel za komunalne djelatnosti i gospodarenje će o ovoj Odluci informirati javnost sukladno odredbama Zakona o zaštiti okoliša i odredbama Uredbe o informiranju javnosti i zainteresirane javnosti u pitanjima zaštite okoliša (NN br.64/08).

Članak IX.

Ova Odluka stupa na snagu danom donošenja i objavit će se u Službenim novinama Grada Požege, te na Internet stranicama Grada Požege.

 GRADONAČELNIK:

 Dr. sc. Željko Glavić

DOSTAVITI:

1. Upravnom odjelu za komunalne djelatnosti i gospodarenje, ovdje
2. Upravnom odjelu za samoupravu, ovdje
3. Pismohrana